[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 4.6.2007

KOM(2007) 289 endelig

Forslag til

RÅDETS FORORDNING

om åbning og forvaltning af autonome fællesskabstoldkontingenter for visse fiskerivarer for perioden 2007-2009

(forelagt af Kommissionen)

BEGRUNDELSE

1) BAGGRUNDEN FOR FORSLAGET |

Begrundelse og formål/generel baggrund Rådets forordning (EF) nr. 379/2004 af 24. februar 2004 om åbning og forvaltning af autonome fællesskabstoldkontingenter for visse fiskerivarer for perioden 2004-2006 (EUT L 64) udløb den 31. december 2006. Forslaget tager sigte på at indføre en tilsvarende ordning for perioden 2007-2009 med behørig hensyntagen til forsyningsbehovene i nævnte periode og de gældende omstændigheder. Det er i EU's interesse at forhøje nogle eksisterende autonome toldkontingenter, fordi forarbejdningsindustrien i nogle medlemsstater har overordentligt vanskeligt ved at få tilstrækkeligt store EU-forsyninger af visse fiskerivarer. På grund af denne råvareknaphed anvender industrien erstatningsvarer med oprindelse i tredjelande. Som følge af de ændrede forsyningsbehov indeholder forslaget nogle nye og nogle ændrede kontingenter, medens andre kontingenter ikke er blevet forlænget. |

Gældende bestemmelser på det område, som forslaget vedrører Rådets forordning (EF) nr. 379/2004 af 24. februar 2004 om åbning og forvaltning af autonome fællesskabstoldkontingenter for visse fiskerivarer for perioden 2004-2006 (EUT L 64). |

Overensstemmelse med andre EU-politikker og -mål Forslaget er i overensstemmelse med EU's politik for landbrug, fiskeri, handel, udvikling og eksterne forbindelser. Det går ikke ud over udviklingslande, der har en præferencehandelsaftale med EU, dvs. under GSP- og AVS-ordningen. |

2) HØRING AF INTERESSEREDE PARTER OG KONSEKVENSANALYSE |

Høring af interesserede parter |

Høringsmetoder, hovedmålgrupper og respondenternes overordnede profil Høring af medlemsstaterne i Forvaltningskomitéen for Fiskerivarer og i Den Rådgivende Komité for Fiskeri og Akvakultur. Uformelle høringer af EU-industrien (Foreningen af EU's Fiskeindustrivirksomheder og Sammenslutningen af Nationale Organisationer for Fiskegrossister, -importører og -eksportører i EF). Sammenfatning af svarene og af, hvordan der er taget hensyn til dem Et stort flertal af medlemsstaterne kan tilslutte sig de foreslåede foranstaltninger. |

Ekspertbistand |

Relevante videnskabelige områder/ekspertiseområder Eksperter, der repræsenterer medlemsstaterne i Forvaltningskomitéen for Fiskerivarer. Metodevalg Åben høring. Væsentligste organer/eksperter, der er blevet hørt Eksperter udpeget af hver enkelt medlemsstat. Høring af Forvaltningskomitéen for Fiskerivarer den 6. april 2006, den 8. juni 2006 og den 21. september 2006. Høring af arbejdsgruppe III vedrørende markeder og handel under Den Rådgivende Komité for Fiskeri og Akvakultur (ACFA) den 10. oktober 2006. Møde med interesserede EU-parter den 20. marts 2006: Foreningen af EU's Fiskeindustrivirksomheder (AIPCE) og Sammenslutningen af Nationale Organisationer for Fiskegrossister, -importører og -eksportører i EF (CEP). Sammendrag af rådgivning, der er modtaget og anvendt Der er ikke henvist til potentielt alvorlige risici med uoprettelige følger. Midler til at gøre eksperternes råd offentligt tilgængelige Offentliggørelse af forslaget. |

Konsekvensanalyse Ikke relevant. Forslaget indgår ikke i Kommissionens arbejds- og lovgivningsprogram for 2006. |

3) FORSLAGETS RETLIGE ASPEKTER |

Resumé af forslaget Forslag til Rådets forordning om åbning og forvaltning af autonome fællesskabstoldkontingenter for visse fiskerivarer for perioden 2007-2009. |

Retsgrundlag EF-traktatens artikel 26. |

Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |

Proportionalitetsprincippet Forslaget er i overensstemmelse med proportionalitetsprincippet af følgende grunde: |

Det er nødvendigt at vedtage foranstaltninger for at råde bod på de meget knappe forsyninger til forarbejdningsindustrien i den næste treårige periode, der begynder i 2007. |

Nævnte foranstaltninger ligger på linje med de principper, der er fastsat for at forenkle procedurerne for virksomheder, der har handel med udlandet og er i overensstemmelse med Kommissionens meddelelse vedrørende autonome toldsuspensioner og toldkontingenter (98/C 128/02). |

Reguleringsmiddel/-form |

Foreslået middel: forordning. |

Andre midler vil ikke være hensigtsmæssige af følgende grunde: I henhold til artikel 26 i EF-traktaten skal autonome toldsuspensioner og toldkontingenter godkendes af Rådet, der med kvalificeret flertal træffer beslutning på forslag af Kommissionen. Det er nødvendigt at udstede en forordning for at sikre direkte og ensartet anvendelse i hele EU. |

4) BUDGETMÆSSIGE KONSEKVENSER |

Ikke-opkrævet told svarende til et nettobeløb på 49 467 450 EUR. |

5) YDERLIGERE OPLYSNINGER |

Det Europæiske Økonomiske Samarbejdsområde Den foreslåede retsakt har relevans for EØS og bør derfor omfatte hele EØS-området. |

Forslag til

RÅDETS FORORDNING

om åbning og forvaltning af autonome fællesskabstoldkontingenter for visse fiskerivarer for perioden 2007-2009

(EØS–relevant tekst)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen[1], og

ud fra følgende betragtninger:

1. Fællesskabets forsyning med visse fiskerivarer er i øjeblikket afhængig af import fra tredjelande. Det er i Fællesskabets interesse helt eller delvis at suspendere toldsatserne for disse varer inden for fællesskabstoldkontingenter af passende størrelse. For ikke at skade mulighederne for at udvikle produktionen af disse varer i Fællesskabet, samtidig med at forarbejdningsindustrien sikres tilstrækkelige forsyninger, bør der åbnes toldkontingenter med variable satser afhængigt af de forskellige varers følsomhed på fællesskabsmarkedet.

2. Der bør navnlig skabes sikkerhed for, at alle Fællesskabets importører har lige og vedvarende adgang til disse kontingenter, og for at de for disse kontingenter fastsatte satser ved enhver indførsel af de pågældende varer kan anvendes uafbrudt i samtlige medlemsstater, indtil kontingenterne er opbrugt.

3. For at sikre en effektiv fællesskabsforvaltning af kontingenterne bør medlemsstaterne kunne trække de mængder på kontingentmængderne, der svarer til deres faktiske indførsler. Da denne forvaltningsmetode kræver et snævert samarbejde mellem medlemsstaterne og Kommissionen, bør sidstnævnte især kunne følge udnyttelsesgraden af de samlede kontingenter og holde medlemsstaterne underrettet herom.

4. Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-kodeks[2] fastsætter en ordning for forvaltning af toldkontingenter med en kronologisk rækkefølge efter datoen for antagelsen af angivelserne til overgang til fri omsætning. De toldkontingenter, der er åbnet ved nærværende forordning, bør forvaltes af EF-myndighederne og medlemsstaterne i overensstemmelse med nævnte ordning.

5. Da Rådets forordning (EF) nr. 379/2004 af 24. februar 2004 om åbning og forvaltning af autonome fællesskabstoldkontingenter for visse fiskerivarer for perioden 2004-2006 udløb den 31. december 2006, har der ikke været nogen autonome toldkontingenter til rådighed for perioden mellem den 1. januar 2007 og nærværende forordnings ikrafttrædelsesdato. Idet alle de ved nærværende forordning åbnede kontingenter er omfattet af betingelser vedrørende særligt anvendelsesformål for at kunne nyde godt af toldlempelsen, kan denne forordning endvidere ikke gennemføres med tilbagevirkende kraft. For at sikre en vis kontinuitet i forhold til den foregående kontingentordning bør der derfor fastsættes en ordning, som afløser den, og som gør det muligt at tillade nedsættelse af importtolden på fiskerivarer, der er overgået til fri omsætning mellem den 1. januar 2007 og nærværende forordnings ikrafttrædelsesdato, og som tager hensyn til betingelserne vedrørende særligt anvendelsesformål og de mængder, der er til rådighed under de enkelte kontingenter -

UDSTEDT FØLGENDE FORORDNING:

Artikel 1

6. Toldsatserne ved indførsel af de varer, som er anført i bilaget, suspenderes til det niveau i de perioder og inden for de toldkontingenter, som er fastsat for de enkelte varer.

7. Indførslen af varerne i bilaget er kun omfattet af de i stk. 1 nævnte kontingenter, hvis den anmeldte toldværdi mindst er lig med den referencepris, der er fastsat eller skal fastsættes i henhold til artikel 29 i Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter[3].

Artikel 2

Kommissionen forvalter de i artikel 1 omhandlede toldkontingenter i overensstemmelse med artikel 308a, 308b og 308c i forordning (EØF) nr. 2454/93.

Artikel 3

Medlemsstaterne og Kommissionen arbejder nært sammen for at sikre, at denne forordnings bestemmelser overholdes.

Artikel 4

8. Toldsatserne for fiskerivarer, der er overgået til fri omsætning mellem den 1. januar 2007 og nærværende forordnings ikrafttrædelsesdato, og som falder inden for rammerne af vareområdet for et af de i bilaget anførte kontingenter, kan nedsættes efter anmodning fra klarereren i overensstemmelse med de i bilaget anførte satser.

9. Anmodningen indgives senest fire uger efter denne forordnings ikrafttræden til det toldsted, der varetager den pågældende vares overgang til fri omsætning, med angivelse af det pågældende kontingent. Anmodningen skal ud over enhver rimelig tvivl godtgøre, at den indførte vare falder inden for rammerne af kontingentet, og at den er blevet eller vil blive anvendt i overensstemmelse med de betingelser vedrørende særligt anvendelsesformål, der er angivet i bilaget for det pågældende toldkontingent.

10. Denne artikel anvendes kun, hvis den resterende mængde i det relevante toldkontingent giver mulighed herfor på dagen for antagelsen af den behørigt indgivne anmodning. Artikel 308a, 308b og 308c i forordning (EF) nr. 2454/93 finder tilsvarende anvendelse.

Artikel 5

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

Løbe-nummer | KN-kode | Taric-under-position | Varebeskrivelse | Årlig kontin-gent-mængde (tons) | Kontin-gent-toldsats (%) | Kontingentperiode |

09.2759 | ex 0302 50 10 ex 0302 50 90 ex 0303 52 10 ex 0303 52 30 ex 0303 52 90 | 20 10 10 10 10 | Torsk (Gadus morhua, Gadus ogac, Gadus macrocephalus), undtagen lever, rogn og mælke deraf, fersk, kølet eller frosset, bestemt til forarbejdning (a) (b) | 80 000 | 0 % | 1.1.2007 – 31.12.2009 |

09.2765 | ex 0305 62 00 ex 0305 69 10 | 20 25 29 10 | Torsk (Gadus morhua, Gadus ogac, Gadus macrocephalus) og fisk af arten Boreogadus saida, saltet eller i saltlage, men ikke tørret eller røget, bestemt til forarbejdning (a) (b) | 10 000 | 0 % | 1.1.2007 – 31.12.2009 |

09.2761 | ex 0304 29 91 ex 0304 29 99 ex 0304 99 99 | 10 41 81 60 81 | Newzealandsk langhale (Macruronus-arter), filet og andet fiskekød, frosset, bestemt til forarbejdning (a) (b) | 20 000 | 0 % | 1.1.2007 – 31.12.2009 |

09.2760 | ex 0303 78 11 ex 0303 78 12 ex 0303 78 13 ex 0303 78 19 ex 0303 78 90 ex 0303 79 93 | 10 10 10 11 81 10 10 | Kulmule (Merluccius-arter, undtagen Merluccius merluccius, Urophycis-arter) og rosa kingklip (Genypterus blacodes), frosset, bestemt til forarbejdning (a) (b) | 15 000 | 0 % | 1.1.2007 – 31.12.2009 |

09.2766 | ex 0304 29 99 ex 0304 99 99 | 71 91 | Sydlig sortmund (Micromesistius australis), filet og andet fiskekød, frosset, bestemt til forarbejdning (a) (b) | 2 000 | 0 % | 1.1.2007 – 31.12.2009 |

09.2770 | ex 0305 63 00 | 10 | Ansjos (Engraulis anchoita), saltet eller i saltlage, men ikke tørret eller røget, bestemt til forarbejdning (a) (b) | 10 000 | 0 % | 1.1.2007 – 31.12.2009 |

09.2788 | ex 0302 40 00 ex 0303 51 00 ex 0304 19 97 ex 0304 99 23 | 10 10 10 10 | Sild (Clupea harengus, Clupea pallasii), af vægt pr. stk. over 100 g, eller sildelapper af vægt pr. stk. over 50 g, undtagen lever, rogn og mælke deraf, bestemt til forarbejdning (a) (b) | 20 000 | 0 % | 1.10.2007 – 31.12.2007 1.10.2008 – 31.12.2008 1.10.2009 – 31.12.2009 |

09.2792 | ex 1604 12 99 | 10 | Sild, tilberedt med krydderier og/eller eddike, i saltlage, i tønder af drænet nettovægt 70 kg og derover, bestemt til forarbejdning (a) (b) | 10 000 | 6 % | 1.1.2007 – 31.12.2009 |

09.2790 | ex 1604 14 16 | 20 30 95 | Filet (såkaldte "loins") af tunfisk og bugstribet bonit, bestemt til forarbejdning (a) (b) | 10 000 | 6 % | 1.1.2007 – 31.12.2009 |

09.2762 | ex 0306 11 10 ex 0306 11 90 | 10 10 | Languster (Palinurus-arter, Panulirus-arter, Jasus-arter), frosset, bestemt til forarbejdning (a) (b) (c) | 1 500 | 6 % | 1.1.2007 – 31.12.2009 |

09.2794 | ex 1605 20 10 ex 1605 20 99 | 50 45 | Rejer af arten Pandalus borealis, kogte og pillede, bestemt til forarbejdning (a) (b) (d) | 20 000 | 6 % | 1.1.2007 – 31.12.2009 |

09.2785 | ex 0307 49 59 ex 0307 99 11 | 10 10 | Rør af tiarmet blæksprutte af Ommastrephes-arter (undtagen Ommastrephes sagittatus), Nototodarus-arter, Sepioteuthis-arter og Illex-arter, frosne, med skin og arme, bestemt til forarbejdning (a) (b) | 45 000 | 0 % | 1.1.2007 – 31.12.2009 |

09.2786 | ex 0307 49 59 ex 0307 99 11 | 20 20 | Tiarmet blæksprutte af Ommastrephes-arter (undtagen Ommastrephes sagittatus), Nototodarus-arter, Sepioteuthis-arter og Illex-arter, frosne, hele eller fangarme og arme, bestemt til forarbejdning (a) (b) | 1 500 | 0 % | 1.1.2007 – 31.12.2009 |

09.2772 | ex 0304 99 10 | 10 | Surimi, frosset, bestemt til forarbejdning (a) (b) | 55 000 | 0 % | 1.1.2007 – 31.12.2009 |

09.2774 | ex 0304 29 58 | 10 | Kulmule (Merluccius productus), filet, frosset, bestemt til forarbejdning (a) (b) | 15 000 | 4 % | 1.1.2007 – 31.12.2009 |

09.2776 | ex 0304 29 21 ex 0304 29 29 ex 0304 99 31 ex 0304 99 33 | 10 20 10 10 | Torsk (Gadus morhua, Gadus macrocephalus), filet og andet fiskekød, frosset, bestemt til forarbejdning (a) (b) | 20 000 | 0 % | 1.1.2007 – 31.12.2009 |

09.2778 | ex 0304 29 99 ex 0304 99 99 | 65 65 | Tunge (Limanda aspera, Lepidopsetta bilineata, Pleuronectes quadrituberculatus), filet og andet fiskekød, frosset, bestemt til forarbejdning (a) (b) | 5 000 | 0 % | 1.1.2007 – 31.12.2009 |

(a) Henførsel under denne position sker på de vilkår, der er fastlagt i de relevante fællesskabsbestemmelser (se artikel 291 til 300 i Kommissionens forordning (EF) nr. 2454/93 (EFT L 253 af 11.10.1993, s. 71) og efterfølgende ændringer. (b) Adgangen til dette toldkontingent er betinget af, at varerne skal undergå alle former for behandling, dog ikke såfremt de er bestemt til udelukkende at undergå en eller flere af følgende behandlinger: - rensning, udtagning af indvolde, afskæring af hoved og hale - opskæring, med undtagelse af opskæring i skiver, filetering, produktion af sildelapper, opskæring af frosne blokke eller opdeling af frosne interleaved-pakkede fileter - stikprøveudtagning, sortering - mærkning - emballering - køling - frysning - dybfrysning - optøning, adskillelse. Adgang til dette toldkontingent tillades ikke for produkter, som skal undergå anden form for behandling, der giver adgang til kontingentet, såfremt denne foretages på detailsalgs- eller restaurationsniveau. Nedsættelsen finder udelukkende anvendelse for fisk, der er bestemt til konsum. (c) Varer henhørende under KN-kode 0306 11 10 10 og 0306 11 90 10 kan imidlertid komme under kontingentet, hvis de undergår en af eller begge følgende behandlinger: - halvering af den frosne languster, - den frosne languster undergår en varmebehandling, for at det indre affald kan fjernes. (d) Varer under KN-kode 1605 20 10 50 og 1605 20 99 45 kan imidlertid komme under kontingentet, hvis de undergår følgende behandling: - rejerne forarbejdes i modificeret atmosfære som defineret i EF-direktivet om tilsætningsstoffer (95/2/EF af 20. februar 1995). |

FINANSIERINSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE:

Forslag til Rådets forordning om åbning og forvaltning af autonome fællesskabstoldkontingenter for visse fiskerivarer for perioden 2007-2009.

2. BUDGETPOSTER:

Kapitel og artikel: Kapitel 12, artikel 120

Budgetteret beløb for 2007: 15 287,9 mio. EUR

3. FINANSIELLE VIRKNINGER

( Forslaget har ingen finansielle virkninger

x Forslaget har ingen finansielle virkninger for udgifterne, men har følgende finansielle virkninger for indtægterne:

(i mio. EUR, 1 decimal)

Budgetpost | Indtægter[4] | Året 2007 |

Artikel 120 | Virkninger for EU's egne indtægter | - 49,5/år |

4. FORHOLDSREGLER MOD SVIG

Kontrol af det særlige anvendelsesformål for nogle af de varer, der er omfattet af denne rådsforordning, vil blive foretaget i overensstemmelse med artikel 291 til 300 i Kommissionens forordning (EØF) nr. 2454/93 om gennemførelsesbestemmelser til EF-toldkodeksen.

5. ANDRE BEMÆRKNINGER

Da den foregående autonome toldkontingentordning udløb den 31. december 2006, tager forslaget sigte på at skabe kontinuitet og at indføre en tilsvarende ordning, som tager hensyn til forsyningsbehovene og de gældende omstændigheder.

Forslaget indeholder de justeringer, der må foretages i bilaget til den forordning, der er udløbet, for at tage hensyn til følgende:

1. De anmodninger om forhøjelser af og ændringer af varebeskrivelserne for de autonome toldkontingenter, som er forelagt og accepteret.

2. Ændringer i fiskerimulighederne og udviklingen på markedet, som resulterer i knappe forsyninger.

Anslåede omkostninger ved operationen

På grundlag af de seneste komplette statistikker (2005) kan indtægtstabet som følge af denne forordning derfor anslås til 66,0 mio. EUR for det første år i den treårige periode, der begynder i 2007. Det nævnte beløb er generelt blevet beregnet på basis af MFN-toldsatserne og er udtryk for et maksimum, idet EU har givet forskellige grupper af tredjelande diverse toldlempelser. Det aktuelle indtægtstab vil derfor nok omfatte lavere beløb, idet MFN-toldsatserne ikke gælder konstant. Der skal imidlertid tages hensyn til suspensioner i medfør af den fælles markedsordning ved beregningen af indtægtstabet.

09.2760 | 15.000 | 15 | 0 | 2.497 | 5.618.059 |

09.2761 | 20.000 | 3,5 (2) | 0 | 1.920 | 1.343.992 |

09.2762 | 1.500 | 12,5 | 6 | 16.921 | 1.649.818 |

09.2765 | 10.000 | 13 | 0 | 3.721 | 4.837.104 |

09.2766 | 2.000 | 7,5/15 g.snit = 11,25 | 0 | 1.807 | 406.615 |

09.2770 | 10.000 | 10 | 0 | 1.482 | 1.481.705 |

09.2772 | 55.000 | 3,5 (3) | 0 | 1.547 | 2.977.386 |

09.2785 | 45.000 | 8 | 0 | 2.613 | 9.405.825 |

09.2786 | 1.500 | 8 | 0 | 1.327 | 159.210 |

09.2788 | 20.000 | 15 | 0 | 632 | 1.896.506 |

09.2790 | 10.000 | 24 | 6 | 3.143 | 5.658.073 |

09.2792 | 10.000 | 20 | 6 | 1.656 | 2.319.039 |

09.2794 | 20.000 | 20 | 6 | 4.685 | 13.116.812 |

Nyt 1 Kulmule, filet, frosset | 15.000 | 6,1 | 4 | 1.588 | 500.213 |

Nyt 2 Torsk, filet og kød, frosset | 20.000 | 7,5 | 0 | 4.292 | 6.437.413 |

Nyt 3 Tunge, filet og kød, frosset | 5.000 | 15 | 0 | 2.962 | 2.221.465 |

TILSAMMEN | | | | |65.956.562 | |(1) Suspension af toldsatserne i den fælles toldtarif fra 12 % til 3 % for forarbejdning (forordning (EF) nr. 104/2000).(2) Suspension af toldsatserne i den fælles toldtarif fra 5 % til 3,5 % for forarbejdning (forordning (EF) nr. 104/2000).(3) Suspension af toldsatserne i den fælles toldtarif fra 15 % til 3,5 % for forarbejdning (forordning (EF) nr. 104/2000).Kilde: Eurostat COMEXT 06.112006 & TAXUD Taric DatabaseTab. Ref. ATQ 2007 2009 Financial Statement

Samlet indtægtstab sammenholdt med fraværet af autonome toldkontingenter: 65 956 562 EUR netto.

[1] EUT C […] af […], s. […].

[2] EFT L 253 af 11.10.1993, s. 1. Senest ændret ved forordning (EF) nr. 1875/2006 (EUT L 360 af 19.12.2006, s. 64).

[3] EFT L 17 af 21.1.2000, s. 22.

[4] Hvad angår EU's traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.